
[bookmark: _Toc171596777]Vispārējā informācija 
Nosaukums “Telpu un teritorijas uzkopšana dienesta viesnīcās”, iepirkuma identifikācijas numurs: RSU 2024/97/AK (turpmāk – Atklāts konkurss)
Pasūtītājs: Rīgas Stradiņa universitāte (turpmāk – Pasūtītājs)
	Adrese:
	Dzirciema iela 16, Rīga LV-1007

	Reģistrācijas Nr.
	90000013771


Kontaktpersona/-as iepirkuma procedūras jautājumos: Aiva Balode, tālr.: +371 67060860, e-pasts: Aiva.Balode@rsu.lv vai Sabīna Bušmane, tālr.: +371 67060863, e-pasts: Sabina.Busmane@rsu.lv. Kontaktpersona iepirkuma procedūras laikā sniedz tikai organizatorisku informāciju.
Iepirkuma komisija: Iepirkuma procedūru organizē Pasūtītāja ar rektora 2024. gada 28. jūnija rīkojumu Nr. 1-PB-2/411/2024 izveidota iepirkuma komisija (turpmāk – Komisija).
Personas datu aizsardzība:
Pasūtītājs pretendenta piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Atklāta konkursa norisi atbilstoši Publisko iepirkumu likumam (turpmāk – PIL) un Atklāta konkursa nolikumam.
Personas datu apstrādes pārzinis ir Pasūtītājs. Kontaktinformācija ar personas datu apstrādi saistītajos jautājumos ir rsu@rsu.lv, tālr. +37167409105 vai personu.dati@rsu.lv, tālr. +37167409144 (Pasūtītāja fizisko personu datu aizsardzības speciālists). Ar Pasūtītāja Privātuma politiku var iepazīties šeit: https://www.rsu.lv/privatuma-politika.
Personas dati tiks glabāti PIL 40. panta piektajā daļā noteiktajā termiņā – 10 gadus pēc iepirkuma līguma (turpmāk arī – Līgums) noslēgšanas dienas vai gadījumā, ja Atklāts konkurss tiek pārtraukts vai izbeigts bez rezultāta – 10 gadus pēc iepirkuma komisijas lēmuma par Atklāta konkursa rezultātu pieņemšanas dienas.
Personas dati var tikt nodoti Iepirkumu uzraudzības birojam, Centrālajai finanšu un līgumu aģentūrai un/vai Administratīvajai rajona tiesai atbilstoši PIL, Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK” (Vispārīgā datu aizsardzības regula) un citos normatīvajos aktos noteiktajām prasībām. 
[bookmark: _Toc171596778]Informācija par iepirkuma procedūru
Atklāts konkurss tiek veikts saskaņā ar Publisko iepirkumu likuma (turpmāk – PIL) 8. panta pirmās daļas 1.punktu un citiem iepirkuma procedūru regulējošiem PIL pantiem, un 2017.gada 28.februāra Ministru kabineta noteikumiem Nr.107 “Iepirkumu procedūru un metu konkursu norises kārtība”.
Atklāta konkursa dokumentācija ir pieejama Pasūtītāja profilā https://www.eis.gov.lv/EKEIS/Supplier/Organizer/329 Elektronisko iepirkumu sistēmā (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Procurement/126805.
Piegādātājiem ir tiesības prasīt papildu informāciju par Atklātu konkursu, tai skaitā, prasīt izskaidrot Atklāta konkursa nolikuma prasības, vienā no šādiem veidiem:
EIS e-konkursu apakšsistēmā, ja piegādātājs ir reģistrēts EIS un Atklāta konkursa sadaļā ir reģistrējies kā nolikuma saņēmējs[footnoteRef:2]; [2:  https://www.eis.gov.lv/EIS/Publications/PublicationView.aspx?PublicationId=883 ] 

nosūtot informācijas pieprasījumus uz e-pasta adresi Aiva.Balode@rsu.lv un  Sabina.Busmane@rsu.lv ar norādi: “Par atklāta konkursa “Telpu un teritorijas uzkopšana dienesta viesnīcās”, identifikācijas Nr. RSU 2024/97/AK, nolikumu”.
Ja piegādātājs ir laikus pieprasījis informāciju par Atklāta konkursa nolikumā ietvertajām prasībām, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
Ja Komisija no piegādātāja ir saņēmusi rakstisku jautājumu par Atklāta konkursa nolikumu, tā kopā ar uzdoto jautājumu (nenorādot tā iesniedzēju) publicē atbildi Atklāta konkursa nolikuma 2.2. punktā norādītajā tīmekļvietnē un vienlaikus nosūta attiecīgajam piegādātājam uz e-pasta adresi, no kuras saņemts jautājums.
Tiek uzskatīts, ka piegādātājs ir saņēmis Atklāta konkursa nolikumu, informāciju par izmaiņām Atklāta konkursa nolikumā un paskaidrojošo informāciju uz uzdoto jautājumu ar brīdi, kad tā ir publicēta Atklāta konkursa nolikuma 2.2. punktā norādītajā tīmekļvietnē.
Informācijas apmaiņa starp piegādātāju un Komisiju iepirkuma procedūras ietvaros notiek latviešu valodā rakstiski EIS vai pa e-pastu.
Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu.
[bookmark: _Toc171596779]Piedāvājuma iesniegšanas un atvēršanas vieta, datums, laiks un kārtība
Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/ProcurementProposals/126805 vienā no turpmāk minētajiem formātiem. 
Katra iesniedzamā dokumenta formāts var atšķirties, bet ir jāievēro šādi iespējamie formāti: 
izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās veidlapas un formu; 
elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo veidlapu un formu atbilstību dokumentācijas prasībām un paraugiem). 
Sagatavojot piedāvājumu, visus piedāvājuma dokumentus paraksta pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā vai elektroniski parakstīts dokuments).
Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto sistēmas parakstu vai ar drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
Iesniedzot piedāvājumu, pretendents pilnībā atzīst visus Atklāta konkursa nolikumā (t.sk. tā pielikumos, kuri ir ievietoti EIS e-konkursu apakšsistēmās Atklāta konkursa sadaļā) ietvertos nosacījumus. 
Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
Ja piedāvājums satur kādu no Atklāta konkursa nolikuma 3.6. punktā minētajiem riskiem, tas netiek izskatīts.
[bookmark: _Hlk516049494]Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/ProcurementProposals/126805 atbilstoši Paziņojumā par līgumu, kas publicēts Iepirkumu uzraudzības biroja tīmekļa vietnē, norādītajam piedāvājumu iesniegšanas termiņam (datumam un laikam).
Piedāvājumi, kas nav iesniegti Atklāta konkursa nolikumā noteiktajā kārtībā, saņemti ārpus EIS e-konkursu apakšsistēmas vai ir saņemti pēc Atklāta konkursa nolikumā norādītā piedāvājumu iesniegšanas termiņa, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, netiks izskatīti un tiks atgriezti atpakaļ iesniedzējam.
Piedāvājuma iesniegšana ir piegādātāja brīvas gribas izpausme, tāpēc neatkarīgi no Atklāta konkursa rezultātiem, Pasūtītājs neuzņemas atbildību par piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājumu iesniegšanas termiņa beigām pretendents nevar grozīt savu piedāvājumu.
Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības Atklātā konkursā.
Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, sistēmas turētājs (Valsts reģionālās attīstības aģentūra) pēc sistēmas darbības atjaunošanas pārcels piedāvājumu vai pieteikumu iesniegšanas termiņu par 1 (vienu) darba dienu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Atklāts konkurss tiks pārtraukts.
Piedāvājumu atvēršana sākas Paziņojumā par līgumu, kas publicēts Iepirkumu uzraudzības biroja tīmekļa vietnē, norādītajā piedāvājumu atvēršanas termiņā, kas ir ne ātrāk kā četras stundas pēc Paziņojumā par līgumu noteiktā piedāvājumu iesniegšanas termiņa (datuma un laika) beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
Piedāvājumu atvēršanas sanāksmē piedāvājumus atver, publicējot pretendentus, to piedāvājumu iesniegšanas datumu un laiku un piedāvātās cenas vai izmaksas.
Atklāta konkursa piedāvājumu vērtēšana notiek slēgtās Komisijas sēdēs.
[bookmark: _Toc171596780]Piedāvājuma noformēšana
Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
Visiem piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno pretendenta apliecināts tulkojums latviešu valodā saskaņā ar Valsts valodas likuma 10.panta trešo daļu un Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
Piedāvājumu elektroniski paraksta pretendenta pārstāvēttiesīgais vai pilnvarotais pārstāvis, pēdējā gadījumā pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Pilnvarojumu pārstāvēt personu apvienību paraksta katras personu apvienībā iekļautās personas pārstāvēttiesīgais vai pilnvarotais pārstāvis.
Dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot Atklāta konkursa nolikuma 4.6.punktā noteikto.
[bookmark: _Toc171596781]Informācija par iepirkuma priekšmetu
Atklāta konkursa iepirkuma priekšmets ir telpu un teritorijas uzkopšanas pakalpojumi dienesta viesnīcās (turpmāk arī – Pakalpojumi) saskaņā ar Atklāta konkursa nolikuma tehnisko specifikāciju (turpmāk – Tehniskā specifikācija) (2.1., 2.2. pielikums) un Līguma projektu (7. pielikums). 
Iepirkuma nomenklatūra (CPV kods): 90910000-9 (Uzkopšanas pakalpojumi).
[bookmark: _Hlk125373977]Iepirkuma priekšmets nav dalīts daļās. Pretendents var iesniegt 1 (vienu) piedāvājuma variantu par pilnu Atklāta konkursa iepirkuma priekšmeta apjomu. 
Skaidrojums atbilstoši Ministru kabineta noteikumu Nr.107 “Iepirkumu procedūru un metu konkursu norises kārtība” 196. punktam: Atklāta konkursa iepirkuma priekšmets nav dalīts daļās, jo iepirkuma priekšmets nav dalāms daļās ar mērķi noslēgt iepirkuma līgumu ar vienu izpildītāju, kas sniegs Pakalpojumus. Tehniskajā specifikācijā iekļautais netiek sadalīts un tiek iepirkts vienā iepirkumā.  
Objektu apskate:
Piegādātajam, ja tas plāno iesniegt piedāvājumu Atklātā konkursā, obligāti ir jāveic objektu apskate.
Pasūtītājs organizē objektu apskati 2024. gada 30. jūlijā plkst. 10.00. Objektu apskate tiek uzsākta objektā Rīgā, Dārza ielā 5. Pēc tam apskates dalībnieki pārvietojas (katrs ar savu transportu) uz pārējiem objektiem (objektu apskates secību nosaka apskates organizators):
teritorija bez adreses kadastra Nr. 01000640116 (RSU parks, ūdenstilpnes vienā pusē, kas atrodas tuvāk Dārza ielai 5);
Mārupes iela 17, k-1, Rīga;
Mārupes iela 17, k-2 Rīga;
Hipokrāta 3, Rīga.
Piegādātājs līdz 2024. gada 29. jūlija, plkst. 17.00 nosūta pieteikumu par dalību objektu apskatē uz e-pasta adresēm Aiva.Baode@rsu.lv un Lelde.Jirjena@rsu.lv. Ja  piegādātājam objektīvu apstākļu dēļ nav iespējam pieteikties noteiktajā laikā uz objektu apskati konkrētajā datumā un laikā, tas uz iepriekš minētajām e-pasta adresēm nosūta lūgumu noteikt objektu apskati citā laikā. 
Pasūtītājs pēc nepieciešamības ir tiesīgs noteikt papildus objektu apskates laiku, par to vismaz 1 (vienu) darbdienu iepriekš publicējot paziņojumu Pasūtītāja pircēja profilā EIS e-konkursu apakšsistēmā, kā arī nosūtot informāciju papildu apskates pieteikuma iesniedzējam. 
Pēc objektu apskates piegādātāji un Pasūtītāja pārstāvji parakstās objektu apskates lapā, ko sagatavo Pasūtītājs un iesniedz parakstīšanai objektu apskates laikā. 
[bookmark: _Hlk123299728]Iepirkuma līguma noteikumi ir noteikti Atklāta konkursa nolikumam pievienotajā Līguma projektā (7. pielikums). Iebildumus par Līguma projekta nosacījumiem iesniedz rakstiski Atklāta konkursa nolikuma 2.3. punktā noteiktajā kārtībā. Pēc piedāvājumu iesniegšanas termiņa beigām Atklātā konkursā iebildumi par Līgumu netiks ņemti vērā. 
Plānotais iepirkuma līguma noslēgšanas termiņš – 2024. gada septembris. Uzkopšanas pakalpojuma izpildi plānots uzsākts 2024. gada 1. oktobrī.  
Pakalpojumu uzsākšanas laiks: Pakalpojumu sniegšanu iepirkuma līguma izpildītājs uzsāk ne vēlāk kā 7 (septiņu) dienu laikā no iepirkuma līguma noslēgšanas un Pasūtītāja iepirkuma līgumā noteiktās kontaktpersonas elektroniska pieprasījuma nosūtīšanas iepirkuma līguma izpildītājam, saskaņā ar Tehniskajā specifikācijā ietvertajiem kritērijiem un nosacījumiem.
Iepirkuma līguma izpildes termiņš ir 24 (divdesmit četri) mēneši no iepirkuma līguma abpusējas parakstīšanas dienas vai līdz kopējā sniegto Pakalpojumu summa sasniedz 479 224,79 EUR (četri simti septiņdesmit deviņi tūkstoši divi simti divdesmit četri euro un 79 centi) bez PVN, atkarībā no tā, kurš nosacījums iestājas pirmais. Gadījumā, ja iepirkuma līguma summa 24 (divdesmit četru) mēnešu laikā nav apgūta, puses vienojoties var pagarināt iepirkuma līguma darbības laiku līdz līguma kopējās summas sasniegšanai, bet ne vairāk kā uz 12 (divpadsmit) mēnešiem.
[bookmark: _Hlk171513050]Atklāta konkursa ietvaros tiek piemēroti zaļā publiskā iepirkuma principi atbilstoši Ministru kabineta 2017. gada 20. jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” 1. pielikuma 5.1.-5.4. un 5.6. punktos noteiktajām prasībām telpu uzkopšanai un uzkopšanā izmantojamiem tīrīšanas līdzekļiem Līguma projektā un Tehniskajā specifikācijā noteiktajā apjomā. 
Atbilstoši Līguma projektā (7. pielikums) noteiktajam, Izpildītājs 10 (desmit) dienu laikā no līguma parakstīšanas dienas, iesniedz Pasūtītājam civiltiesiskās atbildības apdrošināšanas polises kopiju par Izpildītāja darbības vai bezdarbības rezultātā trešajām personām nodarīto zaudējumu atlīdzināšanu uz visu Līguma darbības laiku ar atbildības limitu ne mazāku kā 45 000,00 EUR (četrdesmit pieci tūkstoši euro un 00 centi) un atbildības limitu par katru gadījumu ne mazāku kā 15 000,00 EUR (piecpadsmit tūkstoši euro un 00 centi) un attiecīgas apdrošināšanas prēmijas apmaksu apliecinošu dokumentu kopijas (uzrādot abu minēto dokumentu oriģinālus).
Iepirkuma līguma izpildes vietas: Rīgas administratīvā teritorija: Dārza iela 5; Mārupes iela 17 k-1 un k-2; Hipokrātu iela 3.
[bookmark: _Toc171596782]Piedāvājuma nodrošinājums
Pretendentam jāiesniedz ar drošu elektronisko parakstu parakstīts piedāvājuma nodrošinājums  5 000,00 EUR (desmit tūkstoši euro un 00 centi) apmērā.
Pretendents piedāvājuma nodrošinājumu ir tiesīgs iesniegt kā bankas garantiju vai apdrošināšanas polisi. Kopā ar apdrošināšanas polisi ir jāiesniedz maksājuma dokuments, kas apliecina, ka apdrošināšanas polise ir apmaksāta un ir spēkā esoša.
Piedāvājuma nodrošinājumam ir jābūt spēkā ne vēlāk kā no piedāvājumu iesniegšanas termiņa beigām līdz īsākajam no šādiem termiņiem:
līdz 2024. gada 1. decembrim;
pretendentam, kuram piešķirtas līguma slēgšanas tiesības – līdz dienai, kad izraudzītais pretendents iesniedz iepirkuma līguma projektā paredzēto līguma izpildes nodrošinājumu;
līdz iepirkuma līguma noslēgšanai.
Piedāvājuma nodrošinājumu – bankas garantiju vai apdrošināšanas polises esamību Pasūtītājs atsauks  5 (piecu) darba dienu laikā pēc jebkura no turpmāk minēto apstākļu iestāšanās:
pretendentam, ar kuru Pasūtītājs ir noslēdzis iepirkuma līgumu, kad pretendents būs iesniedzis līguma izpildes nodrošinājumu;
pārējiem pretendentiem – pēc piedāvājuma nodrošinājuma spēkā esamības termiņa beigām vai pēc iepirkuma līgumu noslēgšanas ar pretendentu, kuram piešķirtas līguma slēgšanas tiesības, atkarībā no tā, kurš no gadījumiem iestājas pirmais.
Ja Atklāts konkurss tiks pārtraukts vai izbeigts bez rezultāta, piedāvājuma nodrošinājums – bankas garantija vai apdrošināšanas polise – tiks atgriezta ne vēlāk kā 10 (desmit) darba dienu laikā pēc attiecīgā komisijas lēmuma pieņemšanas.
Piedāvājuma nodrošinājums netiek atgriezts, ja:
pretendents atsauc savu piedāvājumu, kamēr ir spēkā piedāvājuma nodrošinājums;
pretendents, kuram piešķirtas līguma slēgšanas tiesības, Pasūtītāja noteiktajā termiņā nav iesniedzis tam iepirkuma līgumā  paredzēto līguma izpildes nodrošinājumu;
pretendents, kuram piešķirtas līguma slēgšanas tiesības, neparaksta iepirkuma līgumu Pasūtītāja noteiktajā termiņā. 
Piedāvājuma nodrošinājumā jābūt iekļautiem šādiem nosacījumiem:
Pasūtītājam nav jāprasa piedāvājuma nodrošinājuma summa no pretendenta pirms prasības iesniegšanas piedāvājuma nodrošinājuma devējam un nav jāprasa pretendenta saskaņojums, lai iesniegtu pieprasījumu piedāvājuma nodrošinājuma izmaksai;
piedāvājuma nodrošinājuma devējam jāizmaksā Pasūtītājam piedāvājuma nodrošinājums pēc pirmā pieprasījuma uz Pasūtītāja norādīto kontu, nepieprasot nekādus papildu pierādījumus vai paskaidrojumus;
piedāvājuma nodrošinājuma summas izmaksas termiņš ir ne vēlāk kā 10 (desmit) darba dienas no pieprasījuma iesniegšanas dienas.
Gadījumā, ja pretendents nav iesniedzis piedāvājuma nodrošinājumu vai piedāvājuma nodrošinājums neatbilst Atklāta konkursa nolikuma 6. punkta prasībām, piedāvājums tiek noraidīts un netiek izskatīts.
Pretendentam jāiesniedz apliecinājums brīvā formā, ka gadījumā, ja tam tiks piešķirtas līguma slēgšanas tiesības un noslēgts iepirkuma līgums, pretendents apņemas iesniegt ar drošu elektronisko parakstu parakstītu līguma saistību izpildes nodrošinājumu par kopējo summu 25 000,00 EUR (divdesmit pieci tūkstoši euro un 00 centi).
[bookmark: _Toc171596783]Pretendentu atlases (kvalifikācijas) prasības
Pretendentu kvalifikācijas prasības ir obligātas visiem pretendentiem, kas vēlas iegūt tiesības sniegt Pakalpojumus un slēgt iepirkuma līgumu ar Pasūtītāju.
Pretendents iesniedz pieteikumu dalībai Atklātā konkursā, kas ir noformēts atbilstoši Atklāta konkursa veidlapai “Pieteikums” (1. pielikums). Pretendents pieteikumā norāda personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē. Pretendenta pieteikumu par piedalīšanos Atklātā konkursā paraksta atbilstoši Atklāta konkursa nolikuma 3.3.punktā noteiktajam. Ja pretendents ir personu apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. 
Ārvalstīs reģistrētam pretendentam ir jāiesniedz komersanta amatpersonu saraksts Atklāta konkursa nolikuma pieteikumā “Pieteikums” (1. pielikums), norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Atklāta konkursa veidlapai “Apliecinājums par neatkarīgi izstrādātu piedāvājumu” (3. pielikums). 
Pretendentu atlases (kvalifikācijas) prasības un iesniedzamie kvalifikācijas dokumenti:
	[bookmark: _Hlk139984053]Prasība
	Iesniedzamais dokuments

	Atbilstība profesionālās darbības veikšanai

	Pretendents ir reģistrēts atbilstoši reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 
	Informāciju par pretendentu, kas ir reģistrēts LV Komercreģistrā, Komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv, ja pretendents nav iesniedzis komersanta reģistrācijas apliecības kopiju. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī komersanta amatpersonu sarakstu saskaņā ar Atklāta konkursa nolikuma 7.3.punkta prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	Prasības saimnieciskajam un finansiālajam stāvoklim

	Pretendenta vidējais viena gada* finanšu neto apgrozījums (EUR bez PVN) iepriekšējo 3 (trīs) noslēgto finanšu gadu laikā (par noslēgto finanšu gadu uzskata gadu, par kuru ir sagatavots un normatīvajos aktos noteiktajā kārtībā apstiprināts gada pārskats) ir vismaz 300 000,00 EUR (trīs simti tūkstoši euro, 00 centi) bez PVN. 

Pretendents, kas dibināts vēlāk, apliecina finanšu apgrozījumu par nostrādāto periodu un tam ir jāatbilst šajā punktā minētajai prasībai.
Ja pretendents ir piegādātāju apvienība, tad vismaz vienam no piegādātāju apvienības dalībniekiem vai visu piegādātāju apvienības dalībnieku finanšu apgrozījums kopā ir ne mazāks kā šajā punktā noteiktais

* Vidējā viena gada neto finanšu apgrozījuma aprēķins tiek veikts: iepriekšējo 3 (trīs) noslēgto finanšu gadu neto apgrozījumu summu (EUR bez PVN) dalot ar 3 (trīs).

	Pretendenta rakstisks apliecinājums par iepriekšējo 3 (trīs) noslēgto finanšu gadu apgrozījumu (4. pielikums) vai finanšu pārskats vai izraksts no tā par iepriekšējiem 3 (trīs) pārskata gadiem. Pretendents, kas dibināts vēlāk, iesniedz apliecinājumu finanšu apgrozījuma (atbilstoši Atklāta konkursa nolikuma 7.5.2. punkta prasībai) apliecināšanai par nostrādāto periodu, savukārt pretendents, kura darbības laiks ir mazāks par 18 (astoņpadsmit) mēnešiem, iesniedz zvērināta revidenta pārbaudītu operatīvo bilanci par tā darbības laiku, ja pretendentam nav sagatavots un normatīvajos aktos noteiktajā kārtībā apstiprināts gada pārskats, par kura apstiprināšanu komisija var pārliecināties Lursoft datu bāzē (sadaļā “Gada pārskati”).
Ja pretendents balstās uz citu personu finansiālajām iespējām (neatkarīgi no to savstarpējo attiecību tiesiskā rakstura), pretendents iesniedz visu šo personu apliecinājumu vai vienošanos par sadarbību pakalpojuma izpildē, ka viņa rīcībā būs nepieciešami resursi iepirkuma līguma izpildei. Visas šajā punktā minētās personas ir solidāri atbildīgas par iepirkuma līguma izpildi. 
Ārvalstī reģistrētam pretendentam jāiesniedz atbilstoši sagatavoti, apstiprināti un attiecīgajā valsts kompetentajā institūcijā izsniegti dokumenti vai dokumentu kopijas par iepriekšējiem 3 (trīs) finanšu gadiem, vai, ja pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.

	Pretendentam ir pozitīvs pašu kapitāls pēdējā noslēgtajā finanšu gadā (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats).

Ja pretendents ir piegādātāju apvienība, tad katram piegādātāju apvienības dalībniekiem, uz kuru saimnieciskajām un finansiālajām iespējām pretendents balstās un, kuri būs finansiāli atbildīgi par iepirkuma līguma izpildi, ir pozitīvs pašu kapitāls pēdējā noslēgtajā gadā
	Pretendenta, piegādātāju  apvienības dalībnieka, uz kuru saimnieciskajām un finansiālajām iespējām pretendents balstās un kuri būs finansiāli atbildīgi par iepirkuma līguma izpildi, pēdējā noslēgtā finanšu gada pārskata, kas iesniegts Valsts ieņēmumu dienestā, pievienotā bilance.
Ārvalstīs reģistrēts pretendents iesniedz atbilstoši tās valsts normatīvo aktu prasībām sagatavotu un attiecīgās valsts kompetentās institūcijas iesniegtu/saskaņotu pēdējā noslēgtā finanšu gada pārskatu.
Pretendents, kura darbības laiks ir mazāks par gadu, iesniedz zvērināta revidenta pārbaudītu operatīvo bilanci par tā darbības laiku, kurā iekļauts peļņas zaudējuma aprēķins un naudas plūsmas pārskats.

	Pretendentam likviditātes koeficients saskaņā ar pēdējā noslēgtā finanšu gada pārskata gada datiem (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) (apgrozāmie līdzekļi/īstermiņa saistības) ir ne mazāks kā 1,00 (viens).

Ja pretendents ir piegādātāju apvienība, tad katram piegādātāju apvienības dalībniekiem, uz kuru saimnieciskajām un finansiālajām iespējām pretendents balstās un, kuri būs finansiāli atbildīgi par iepirkuma līguma izpildi, likviditātes koeficients saskaņā ar pēdējā noslēgtā finanšu gada pārskata gada datiem ir ne mazāks kā 1,00 (viens).
	Pretendenta, piegādātāju  apvienības dalībnieka, uz kuru saimnieciskajām un finansiālajām iespējām pretendents balstās un kuri būs finansiāli atbildīgi par iepirkuma līguma izpildi, pēdējā noslēgtā finanšu gada pārskata, kas iesniegts Valsts ieņēmumu dienestā, pievienotā bilance.
Ārvalstīs reģistrēts pretendents iesniedz atbilstoši tās valsts normatīvo aktu prasībām sagatavotu un attiecīgās valsts kompetentās institūcijas iesniegtu/saskaņotu pēdējā noslēgtā finanšu gada pārskatu.
Pretendents, kura darbības laiks ir mazāks par gadu, iesniedz zvērināta revidenta pārbaudītu operatīvo bilanci par tā darbības laiku, kurā iekļauts peļņas zaudējuma aprēķins un naudas plūsmas pārskats. 

	Tehniskās un profesionālās spējas

	[bookmark: _Hlk102385308]Pretendentam iepriekšējo 3 (trīs) gadu laikā (2021., 2022. un 2023. gadā, kā arī 2024. gadā līdz piedāvājuma iesniegšanas termiņa beigām) ir pieredze telpu un teritorijas uzkopšanā atbilstoši šādām prasībām:
a) vismaz 1 (viens) līgums par viesnīcu ēku[footnoteRef:3] vai dienesta viesnīcas telpu uzkopšanas pakalpojumu izpildi ar uzkopjamo kopējo platību vismaz 4 000 m2 (četri tūkstoši kvadrātmetri); [3:  Viesnīcu ēkas - 	viesnīcas, moteļi, pansijas un citas līdzīgas īslaicīgas apmešanās vietas ar restorānu vai bez tā.] 

b) vismaz 1 (viens) līgums par teritorijas uzkopšanas pakalpojumu ar kopējo uzkopjamo teritoriju platību vismaz 14 000 m2 (četrpadsmit tūkstoši kvadrātmetru);
c) visi pakalpojumu līgumi ir izpildīti vai ir spēkā vismaz 12 (divpadsmit) mēnešus. 
	Pretendenta sniegto pakalpojumu saraksts, kas apliecina Atklāta konkursa nolikuma 7.5.5. punktā noteiktās pieredzes esamību (5. pielikums).
Par pieredzi, ar ko pretendents apliecina atbilstību Atklāta konkursa nolikuma 7.5.5. punkta prasībām, iesniedz pasūtītāja atsauksmi, rekomendāciju vai citu dokumentāciju (iesniegtajiem dokumentiem ir jāsatur informācija par Atklāta konkursa nolikumā izvirzītajām pieredzes prasībām).
Ja pretendents balstās uz personas iespējām, apliecinājumu iesniedz par personu, kura tiek piesaistīta, lai izpildītu Atklāta konkursa nolikuma 7.5.5. punkta prasības (5. pielikums).

	Pretendenta uzņēmumā ir ieviesta kvalitātes vadības sistēma, kas atbilst Eiropas vai starptautiskiem standartiem (ISO 9001 vai ekvivalents) vai uzņēmumā tiek īstenoti līdzvērtīgi kvalitātes vadības pasākumi.
	Kvalitātes vadības sistēmas sertifikāta kopija vai citi pretendenta iesniegti pierādījumi par līdzvērtīgu kvalitātes vadības pasākumu īstenošanu.

	[bookmark: _Hlk102385357]Pretendenta uzņēmumā ir ieviesta vides pārvaldības sistēma, kas atbilst Eiropas vai starptautiskiem standartiem (ISO 14001 vai ekvivalents) vai uzņēmumā tiek īstenoti līdzvērtīgi vides aizsardzības prasību nodrošināšanas pasākumi.
	Vides pārvaldības sistēmas sertifikāta kopija vai citi pretendenta iesniegti pierādījumi par līdzvērtīgu vides aizsardzības pasākumu īstenošanu. 


[bookmark: _Toc2930442][bookmark: _Hlk139983938]Pretendents var balstīties uz citu personu tehniskajām un profesionālajām iespējām (ja attiecināms atbilstoši nozares normatīvajam regulējumam), ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, kuros norāda:
[bookmark: _Hlk139983972]ka tam būs nepieciešamie resursi, uz kuriem viņš balstījies, iesniedzot piedāvājumu Atklātā konkursā;
[bookmark: _Hlk139983978]ka šie resursi pretendentam būs pieejami visu Līguma izpildes laiku un, ka Līguma izpildei nepieciešamie resursi tiks nodoti pretendenta rīcībā (norādot konkrētus darbus, kādi tiks veikti Līguma izpildes laikā) gadījumā, ja ar pretendentu tiks noslēgts Līgums.
[bookmark: _Toc171596784]Eiropas vienotais iepirkuma procedūras dokuments
Pretendents var iesniegt Eiropas vienoto iepirkuma procedūras dokumentu (turpmāk - ESPD) kā sākotnējo pierādījumu atbilstībai paziņojumā par līgumu vai Atklāta konkursa dokumentos noteiktajām pretendentu atlases (kvalifikācijas) prasībām.
Komisija ir tiesīga jebkurā Atklāta konkursa stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
ESPD veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam http://espd.eis.gov.lv/.
Kā sākotnējo pierādījumu, lai apliecinātu atbilstību Nolikuma 7. punkta prasībām, pretendents ir tiesīgs iesniegt ESPD, kurā aizpildīta I daļa, II daļa, III daļa, IV daļa un VI daļa. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu ESPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām. Aizpildīt ESPD var EIS tīmekļvietnē izveidotā rīkā (adrese – http://espd.eis.gov.lv/), tad to saglabāt un iesniegt pasūtītājam EIS e-konkursu apakšsistēmā.
Pretendents var iesniegt Komisijai ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
[bookmark: _Toc171596785]Tehniskais piedāvājums
Pretendents, iesniedzot pieteikumu Atklātā konkursā (1. pielikums), ar tā parakstīšanu apliecina, ka ir iepazinies ar Atklāta konkursa nolikumam pievienoto Tehnisko specifikāciju (2.1., 2.2. pielikums), pretendentam tā ir skaidri saprotama un izpildāma, un pretendents apliecina, ka apņemas nodrošināt visas Tehniskajā specifikācijā noteiktās prasības. Tāpat pretendents, parakstot pieteikumu, apliecina, ka Pakalpojums tiks veikts atbilstoši Latvijas Republikas normatīvo aktu prasībām. 
Pretendents, iesniedzot pieteikumu Atklātā konkursā, ar tā parakstīšanu apliecina, ka tam ir Pakalpojumu sniegšanai nepieciešamais tehniskais aprīkojums, nepieciešamās profesionālās un organizatoriskās spējas, kā arī infrastruktūra un izstrādāta uzkopšanas darbu veikšanas metodika (tehnoloģiskais apraksts) Pakalpojuma sekmīgai sniegšanai atbilstoši Atklāta konkursa nolikumā noteiktajām prasībām. 
Pretendents, iesniedzot pieteikumu Atklātā konkursā (1. pielikums) apliecina, ka tā uzņēmuma struktūrā ir izveidots Palīdzības dienests (7x24 stundas nedēļā) vai, ka tā rīcībā uz Pakalpojuma uzsākšanas dienu būs ieviesta sistēma saskaņā ar Atklāta konkursa Tehniskā specifikācijas  (2.2. pielikums) prasībām un iepirkuma līguma projekta nosacījumiem. 
Pretendents, iesniedzot pieteikumu Atklātā konkursā (1. pielikums), apliecina, ka tā rīcībā ir vai uz Pakalpojumu uzsākšanas dienu būs Kopmītņu numuriņu uzkopšanas pakalpojuma pasūtīšanas sistēma saskaņā ar Atklāta konkursa nolikuma Tehniskās specifikācijas (2.2. pielikums) prasībām un iepirkuma līguma projekta nosacījumiem. 
Pretendents piedāvājumā iesniedz Pasūtītāja pārstāvja parakstītu veidlapu par piedalīšanos objektu apskatē. 
[bookmark: _Toc171596786]Finanšu piedāvājums
Finanšu piedāvājumu pretendents sagatavo atbilstoši Atklāta konkursa nolikuma pielikumā pievienotajai formai (6. pielikums), ievērojot tajā norādītos nosacījumus. Pretendents finanšu piedāvājumu iesniedz atbilstoši EIS e-konkursu apakšsistēmā Atklāta konkursa sadaļā publicētajām veidlapām, aizpildot attiecīgas Microsoft Excel formas šūnas. Pretendents pievieno rediģējamu elektroniska faila formātu (MS excel). 
[bookmark: _Hlk123738493]Izstrādājot finanšu piedāvājumu, jānorāda cenas un apjomi visām finanšu piedāvājuma veidnē iekļautajām pozīcijām, nav pieļaujama jaunu pozīciju un apjomu iekļaušana, kā arī esošo mainīšana.
[bookmark: _Hlk123738513]Finanšu piedāvājumā visas cenas jāizsaka euro (EUR bez PVN) un piedāvājuma cenas jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
Pretendents finanšu piedāvājumā norādītajās cenās iekļauj tehnikas un palīgierīču izmantošanas izmaksas, kā arī citas ar Pakalpojumu nodrošināšanu saistītās izmaksas saskaņā ar Atklāta konkursa nolikuma Tehnisko specifikāciju (2.1., 2.2. pielikums), kas nav atšifrētas finanšu piedāvājuma sadaļās, kā arī visus nodokļus (izņemot PVN), nodevas un maksājumus, kas ir saistoši pretendentam, pilnīgi un pienācīgā kvalitātē nodrošinātu Tehniskajā specifikācijā noteikto atbilstoši Līguma projekta (7. pielikums) noteikumiem. 
[bookmark: _Toc171596787]Piedāvājumu izvērtēšana
Piedāvājuma izvēles kritērijs ir saimnieciski visizdevīgākais piedāvājums. Par saimnieciski visizdevīgāko piedāvājumu tiks atzīts Atklāta konkursa nolikumam atbilstošs piedāvājums ar vislielāko iegūto punktu skaitu saskaņā ar šādiem kritērijiem:
	[bookmark: _Hlk102385472]Nr.p.k.
	Kritērija nosaukums
	Kritērija apzīmējums
	Maksimālais
punktu skaits
	
Vērtēšanas metodika

	1.
	Piedāvātā cena par pamatpakalpojumiem (cena par 24 mēnešiem) (EUR bez PVN)
	A1
	85
	, kur
A1 – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena 

	2.
	Piedāvātā cena par periodiski pēc pieprasījuma veicamajiem darbiem (EUR bez PVN)
	A2
	
	

A2.1. + A2.2. + A2.3.

	2.1.
	Cena par kopējo apjomu dienesta viesnīcā Dārza ielā 5
	A2.1.
	2
	, kur
A2.1. – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena

	2.2.
	Cena par kopējo apjomu dienesta viesnīcā Hipokrātu iela 3
	A2.2.
	1
	, kur
A2.2. – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena

	2.3.
	Cena par kopējo apjomu dienesta viesnīcā Mārupes ielā 17 k-1 un k-2
	A2.3.
	2
	, kur
A2.3. – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena

	3.
	Piedāvātā cena par istabeņu pakalpojumiem 
	A3
	
	(A3.1.1.+ A3.1.2.+A3.2+A3.3)

	3.1.
	A kategorijas numuriņa uzkopšana saskaņā ar darba aprakstu Dārza ielā 5, Rīgā  (finanšu piedāvājuma pozīcija 3.1.1.)
	A3.1.1.
	5
	, kur
A3.1.1. – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena

	3.2.
	A,B,C kategorijas numuriņu uzkopšana Dārza ielā 5, Rīgā (finanšu piedāvājuma pozīcija 3.1.2.-3.1.7.)
	A3.1.2.
	1
	, kur
A.3.1.2. – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena

	3.3.
	Numuriņu uzkopšana Mārupes ielā 17 k-1, k-2, Rīga 
(finanšu piedāvājuma pozīcija 3.2.1.-3.2.6.)
	A3.2.
	2
	, kur
A3.2. – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena

	3.4.
	Istabu uzkopšana Hipokrāta ielā 3, Rīga (finanšu piedāvājuma pozīcija 3.3.)
	A3.3.
	1
	, kur
A3.3. – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena

	4.
	Piedāvātā cena par pēc pieprasījuma veicamajiem darbiem (papildus ikdienas uzkopšanas/uzturēšanas programmai) (EUR bez PVN par 1 h) 
	A4
	1
	
, kur
A4 – pretendentam piešķiramais punktu skaists
C1 – zemākā piedāvātā cena
C2 – pretendenta piedāvātā cena

	Kopējais iespējamais maksimālas punktu skaits:
	100
	A1+A2+A3+A4



Komisija piedāvājumu vērtēšanu slēgtās sēdēs veic šādos posmos:
piedāvājuma nodrošinājuma pārbaude;
piedāvājuma noformējuma pārbaude;
pretendentu atlase;
tehnisko piedāvājumu vērtēšana;
finanšu piedāvājumu vērtēšana;
saimnieciski visizdevīgākā piedāvājuma vērtēšana un noteikšana.
Komisija pārbauda piedāvājuma atbilstību Atklāta konkursa nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
Komisija attiecībā uz pretendentu, kuram būtu piešķiramas līguma slēgšanas tiesības Atklātā konkursā, pārbauda vai uz pretendentu nav attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendenta izslēgšanas nosacījumi atbilstoši Atklāta konkursa nolikuma 12. punktā noteiktajai kārtībai.
[bookmark: _Hlk123742634]Komisija pārbaudīs, vai uz pretendentu, kuram būtu piešķiramas līguma slēgšanas tiesības Atklātā konkursā, neattiecas Starptautisko un Latvijas Republikas nacionālo sankciju likuma 11.¹ panta pirmajā daļā noteiktie sankciju piemērošanas nosacījumi publisko iepirkumu un publiskās un privātās partnerības jomā un Eiropas Komisijas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi. 
Piedāvājuma noformējuma pārbaude
Komisija novērtē piedāvājuma atbilstību Atklāta konkursa nolikuma 4. punktā un tā apakšpunktos noteiktajām prasībām.
Ja piedāvājums neatbilst kādai no piedāvājumu noformējuma prasībām, Komisija var lemt par attiecīgā piedāvājuma tālāku izskatīšanu, vai nepieciešamības gadījumā, izvērtējot neatbilstības būtiskumu, rīkoties atbilstoši PIL 41. panta sestās daļas regulējumam.
Pretendentu atlase
Komisija vērtē pretendenta atbilstību Atklāta konkursa nolikuma 7. punktā noteiktajām pretendentu atlases prasībām.
1.1.1. Komisija izslēdz pretendentu no turpmākas dalības Atklāta konkursā un tā piedāvājumu tālāk nevērtē, ja konstatē, ka:
1.1.1.1. pretendents ir iesniedzis nepatiesu informāciju savas kvalifikācijas novērtēšanai;
1.1.1.2. pretendents vispār nav iesniedzis prasīto informāciju;
1.1.1.3. kvalifikācijas dokumenti nav iesniegti atbilstoši Atklāta konkursa nolikumā noteiktajām prasībām un/vai to saturs neatbilst Atklāta konkursa nolikuma prasībām.
Tehniskā piedāvājuma vērtēšana
Komisija pārbauda, vai tehniskais piedāvājums atbilst Atklāta konkursa nolikuma 9.punktā noteiktajām prasībām.
Ja Komisija konstatē, ka pretendenta tehniskais piedāvājums neatbilst Atklāta konkursa nolikuma 9. punktā noteiktajām prasībām, Komisija izslēdz pretendentu no turpmākās dalības Atklāta konkursā un tā piedāvājumu tālāk nevērtē.
Finanšu piedāvājuma vērtēšana
Komisija veic finanšu piedāvājumu atbilstības pārbaudi un izvērtēšanu atbilstoši Atklāta konkursa nolikuma 10. punktā un tā apakšpunktos noteiktajām prasībām.
Komisija izslēdz pretendentu no turpmākas dalības Atklātā konkursā un tā piedāvājumu tālāk nevērtē, ja konstatē, ka nav iesniegti visi finanšu piedāvājuma dokumenti vai finanšu piedāvājums nav iesniegts par visu Atklāta konkursa apjomu. 
Lai konstatētu, kuram pretendentam ir piešķiramas līguma slēgšanas tiesības,  Komisija pārbauda vai iesniegtajos finanšu piedāvājumos nav aritmētiskās kļūdas. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumus, Komisija ņem vērā Komisijas veikto aritmētisko kļūdu labojumus.
Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53. panta noteikumiem. Ja Komisija konstatē, ka Atklātā konkursā ir iesniegts nepamatoti lēts piedāvājums, tas tiek noraidīts.
Saimnieciski visizdevīgākā piedāvājuma vērtēšana un noteikšana
[bookmark: _Hlk168324458]Komisijas locekļi, ņemot vērā Atklāta konkursa nolikuma 11.1. punktā norādīto, piedāvājumus vērtē individuāli. Komisija, ievērojot Atklāta konkursa nolikuma 11.1. punktā noteikto, izvēlas pretendentu, kurš, apkopojot komisijas locekļu individuālos vērtējumus, piedāvājis saimnieciski visizdevīgāko Atklāta konkursa nolikuma prasībām atbilstošu piedāvājumu. Aprēķinot iegūto punktu skaitu, tiek veikta noapaļošana līdz 2 (divām) zīmēm aiz komata. 
Gadījumā, ja vismaz 2 (diviem) pretendentiem ir vienāds iegūtais kopējais punktu skaits un tie atzīstami par saimnieciski visizdevīgākajiem, tad izšķirošais piedāvājuma izvēles kritērijs, atbilstoši kuram izvēlēsies piedāvājumu, ir lielākais punktu skaits kritērijā A1. Savukārt,  ja vismaz diviem pretendentiem ir vienāds piešķirtais punktu skaits kritērijā A1, tad izšķirošais piedāvājuma izvēles kritērijs, atbilstoši kuram izvēlēsies piedāvājumu, ir lielākais punktu skaits kritērijā A2. Gadījumā, ja gan A1, gan A2 pozīcijā diviem vai vairāk pretendentiem ir vienāds piešķirto punktu skaits, tad komisija organizēs izlozi, kurā aicinās piedalīties pretendentus, kuru piedāvājumi atzīti par saimnieciski visizdevīgākajiem. 
[bookmark: _Toc171596788]Pretendentu izslēgšanas noteikumi atbilstoši normatīviem aktiem
Pretendentu izslēgšanas gadījumu esamības pārbaudi Komisija veic attiecībā uz pretendentu, kuram būtu piešķiramas līguma slēgšanas tiesības.
Komisija izslēdz pretendentu no turpmākās dalības Atklātā konkursā, ja tā konstatē apstākļus, kas atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem pretendenta izslēgšanas nosacījumiem. Komisija tomēr neizslēdz pretendentu no turpmākas dalības Atklātā konkursā jebkurā no PIL 42. panta ceturtajā daļā norādītajiem gadījumiem. 
Saskaņā ar PIL 42. panta trešo daļu, PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas nosacījumi ir attiecināmi arī uz personālsabiedrības biedru, ja pretendents ir personālsabiedrība, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro. Savukārt saskaņā ar minētā panta trešās daļas 4.punktu PIL 42. panta otrās daļas 1., 2. un 3.punktā minētie izslēgšanas iemesli ir attiecināmi arī uz personām, kurām pretendentā ir izšķiroša ietekme uz līdzdalības pamata normatīvo aktu par koncerniem izpratnē un PIL 42. panta otrās daļas 1., 2. un 11.punktā minētie izslēgšanas iemesli ir attiecināmi arī uz pretendenta patieso labuma guvēju. 
Ja iepirkuma komisija konstatē, ka pretendents būtu izslēdzams no dalības Atklātā konkursā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14.punktā minētajiem izslēgšanas iemesliem, tai skaitā saistībā ar personālsabiedrības biedru, ja pretendents ir personālsabiedrība, personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, pretendenta patieso labu guvēju, un nav piemērojami PIL 42. panta ceturtās daļas 2., 3., 4., 5. un 6.punktā noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem.
Komisija neizskata pretendenta piedāvājumu un izslēdz pretendentu no turpmākās dalības Atklātā konkursā, ja uz pretendentu, piegādātāju apvienības biedru (ja pretendents ir piegādātāju apvienība), personālsabiedrības biedru (ja pretendents ir personālsabiedrība) attiecās Starptautisko un Latvijas Republikas nacionālo sankciju 11.1 panta pirmās daļas noteikumi un/vai Eiropas Komisijas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktais. Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja arī uz pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, būs attiecināmi attiecīgie izslēgšanas noteikumi. 
Pretendentu izslēgšanas gadījumu pārbaudi Komisija veic PIL 42. panta noteiktajā kārtībā, t.sk. PIL 42. panta otrās daļas 1. punkta b), c) un f) apakšpunktos minēto izslēgšanas iemeslu pārbaudei izmantojot publiski pieejamos daudzpusējo attīstības banku izslēgšanas sarakstus. 
[bookmark: _Toc171596789]Iepirkuma līguma noslēgšana
Lēmumu par Atklāta konkursa rezultātu Komisija pretendentiem paziņo rakstiski 3 (trīs) darba dienu laikā no dienas, kad Komisija ir pieņēmusi lēmumu par Atklāta konkursa rezultātu.
Ar Atklāta konkursa rezultātā līguma slēgšanas tiesību ieguvušo pretendentu tiks slēgts iepirkuma līgums, atbilstoši Atklāta konkursa nolikumam pievienotajam Līguma projektam (7. pielikums).
Pasūtītājs slēdz iepirkuma līgumu ar pretendentu, kuram saskaņā ar Atklāta konkursa nolikumā noteikto kārtību ir piešķirtas līguma slēgšanas tiesības, saskaņā ar PIL 60. panta sesto daļu – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem. Iepirkuma līgumu Pasūtītājs sagatavo, pamatojoties uz Komisijas lēmumu par līguma slēgšanas tiesību piešķiršanu un pretendenta, kuram piešķirtas līguma slēgšanas tiesības, iesniegto piedāvājumu.
Pretendenta iebildumi par Atklāta konkursa nolikumam pievienotā iepirkuma līguma projekta nosacījumiem jāizsaka piedāvājumu sagatavošanas laikā. Slēdzot iepirkuma līgumu, iebildumi par iepirkuma līguma nosacījumiem netiks pieņemti.
Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo personu apvienību vai personālsabiedrību, kā arī katras personas atbildības sadalījumu. Ja piedāvājumu iesniedz personu apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc PIL 60. panta sestajā daļā minētā nogaidīšanas termiņa beigām.
Ja Atklāta konkursa uzvarētājs bez attaisnojoša iemesla 10 (desmit) darba dienu laikā pēc PIL 68. panta otrā daļā minētā nogaidīšanas termiņa beigām, atsakās slēgt iepirkuma līgumu ar Pasūtītāju, vai Atklāta konkursa uzvarētājs atsauc savu piedāvājumu vai personu apvienība 15 (piecpadsmit) dienu laikā, pēc PIL 68. panta otrā daļā  minētā nogaidīšanas termiņa beigām, kad Komisijas lēmums par līguma slēgšanas tiesību piešķiršanu kļuvis nepārsūdzams, neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisija izvēlas pretendentu, kurš nākamais piedāvājis saimnieciski visizdevīgāko piedāvājumu. 
Pretendents pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi iesniedz Pasūtītājam pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
Komisija 10 (desmit) darba dienu laikā pēc tam, kad noslēgts iepirkuma līgums vai pieņemts lēmums par Atklāta konkursa izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
Atbilstoši PIL 60.1 pantā noteiktajam, par noslēgto iepirkuma līgumu tiek izveidots līguma reģistra ieraksts ar paziņojumā par līguma slēgšanas tiesību piešķiršanu norādīto informāciju. 
[bookmark: _Toc171596790]Apakšuzņēmēji, personāls un to nomaiņas kārtība
Pretendents Atklāta konkursa iepirkuma līguma izpildē ir tiesīgs piesaistīt apakšuzņēmējus.
Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei atbilstoši piedāvājumā Atklātam konkursam norādītajam apjomam. 
Pretendents piedāvājumā Atklātam konkursam norāda visus apakšuzņēmējus un apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000[footnoteRef:4] euro, un katram šādam apakšuzņēmējam izpildei nododamo iepirkuma līguma daļu (8. pielikums), kā arī savam piedāvājumam Atklātam konkursam pievieno rakstiskus apakšuzņēmēju apliecinājumus par apakšuzņēmēja piedalīšanos Atklātā konkursā (9. pielikums), kā arī apakšuzņēmēja gatavību veikt apakšuzņēmējam nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums. [4:  Saskaņā ar PIL 63.panta trešo daļu apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

Atklātā konkursā izraudzītais pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Atklātā konkursā izraudzītajam pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē. 
Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tāda pati kvalifikācija un pieredzes kā personālam, kas tika vērtēts, nosakot saimnieciski visizdevīgāko piedāvājumu.
Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem pretendentu izslēgšanas gadījumiem;
piedāvātais apakšuzņēmējs, kura veicamo sniedzamo pakalpojumu vērtība ir vismaz 10 000 euro, atbilst PIL 42.panta otrajā daļā minētajiem pretendentu izslēgšanas gadījumiem;
apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
[bookmark: _Toc171596791]Komisijas tiesības un pienākumi
Komisija darbojas saskaņā ar PIL, Atklāta konkursa nolikumu un Pasūtītāja lēmumu par Komisijas izveidošanu.
Komisijas tiesības:
normatīvajos tiesību aktos noteiktajā kārtībā lemt par jebkura no piedāvājumiem turpmāku vērtēšanu Atklātā konkursā, ja tiek konstatēts, ka tas neatbilst kādai no Atklāta konkursa nolikumā vai normatīvajos tiesību aktos noteiktajām prasībām vai satur nepilnīgu informāciju;
pārbaudīt visu pretendenta sniegto ziņu patiesumu;
pieprasīt, lai tiek izskaidrota tehniskajā piedāvājumā iekļautā informācija;
pieaicināt Komisijas darbā ekspertus ar padomdevēja tiesībām;
pieprasīt, lai pretendents rakstiski precizē informāciju un sniedz detalizētus paskaidrojumus par savu piedāvājumu, kā arī uzrāda iesniegto dokumentu kopiju oriģinālus, ja tas nepieciešams piedāvājuma izvērtēšanai;
ja pretendents neiesniedz Komisijas pieprasītās ziņas vai paskaidrojumus, vērtēt piedāvājumu pēc tiem dokumentiem, kas iekļauti piedāvājumā;
ja nepieciešams, pieprasīt no pretendenta informāciju par cenas vai izmaksu veidošanās mehānismu;
noraidīt nepamatoti lētu piedāvājumu;
veikt aritmētisko kļūdu labošanu;
lemt par piedāvājumu iesniegšanas termiņa pagarinājumu;
pārtraukt Atklāta konkursa norisi jebkurā laikā pirms iepirkuma līguma noslēgšanas, ja tam ir objektīvs pamatojums;
veikt citas darbības saskaņā ar normatīvajiem tiesību aktiem un Atklāta konkursa nolikumu.
Komisijas pienākumi:
nodrošināt Atklāta konkursa norisi un dokumentēšanu;
nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
pēc savlaicīgi iesniegta piegādātāja rakstiska pieprasījuma sniegt papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu;
izskatīt pretendentu iesniegtos piedāvājumus, ja tie iesniegti Atklāta konkursa nolikumā noteiktajā piedāvājumu iesniegšanas termiņā un kārtībā;
vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Komisija pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
[bookmark: _Toc171596792]Piegādātāju un pretendentu tiesības un pienākumi
Piegādātāju un pretendentu tiesības un pienākumi ir noteikti PIL un Atklāta konkursa nolikumā.
Piegādātāju un pretendentu tiesības:
pieprasīt Komisijai papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu, savlaicīgi iesniedzot rakstisku pieprasījumu;
veidot piegādātāju apvienības un iesniegt vienu kopēju piedāvājumu Atklātā konkursā;
pirms piedāvājumu iesniegšanas termiņa beigām grozīt vai atsaukt iesniegto piedāvājumu;
pārsūdzēt Komisijas pieņemto lēmumu PIL noteiktajā kārtībā;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Piegādātāju un pretendentu pienākumi:
lejupielādējot Atklāta konkursa nolikumu sekot līdzi turpmākajām izmaiņām Atklāta konkursa nolikumā, kā arī Komisijas sniegtajām atbildēm uz piegādātāju jautājumiem, kas tiks publicētas EIS e-konkursu apakšsistēmā Atklāta konkursa sadaļā;
piedāvājumā sniegt patiesu informāciju;
Komisijas norādītajā termiņā rakstiski sniegt atbildes un paskaidrojumus uz Komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
[bookmark: _Toc171596793]Atklāta konkursa nolikuma pielikumu saraksts
[bookmark: _Hlk512263583]1. pielikums – Pieteikums (veidlapa);
2.1. pielikums – Tehniskā specifikācija (1);
2.2. pielikums – Tehniskā specifikācijas (2);
3. pielikums – Apliecinājums par neatkarīgi izstrādātu piedāvājumu (veidlapa);
4. pielikums – Apliecinājums par pretendenta vidējo finanšu apgrozījumu (veidlapa);
5. pielikums – Pretendenta pieredzes apraksts (veidlapa);
6. pielikums – Finanšu piedāvājums (veidlapa);
7. pielikums – Iepirkuma līguma projekts;
8. pielikums – Apakšuzņēmējiem nododamo darbu saraksts (veidlapa);
9. pielikums – Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 10 000 euro, apliecinājums (veidlapa);

